recursal/SuperWikiNEXT-32B huggingface dataset:
**סאסוב** (באוקראינית: **Сасів**; בפולנית: **Sasów**; ביידיש: **סאַסעוו**) היא עיירה במחוז לבוב שבמערב אוקראינה, כ-8 ק"מ צפונית מזרחית לזלוצ'וב, בה התקיימה עד השואה קהילה יהודית גדולה.

תולדות היישוב
-------------

לסאסוב הוענקו זכויות עיר בשנת 1615, והיא נקבעה כתחנה בדרך המסחר הראשית שבין לבוב לטרנופול ולקמיניץ פודולסקי. כמו כן, נקבעו בעיירה ימי שוק שבועיים וירידים שנתיים. בשנת 1649 הביסו הפולנים את הטטרים בקרבת העיירה, ובסוף אותה מאה הועברה הבעלות בעיירה לידי משפחת האצולה הפולנית סובייסקי.

מחלוקת פולין הראשונה, בשנת 1772, ועד סיום מלחמת העולם הראשונה, בשנת 1918, הייתה העיירה בתחום גליציה האוסטרית. בשנת 1887 פרצה בעיירה שרפה גדולה, שכילתה את רוב בתיה.

יהודי סאסוב
-----------

יהודים ישבו בעיירה מהיווסדה, ומהמחצית השנייה של המאה ה-18 נודעה העיירה בשל שושלת האדמו"רים שפעלה בה, שהנהיגה את חסידות סאסוב.

במהלך המחצית השנייה של המאה ה-19 נטלו היהודים חלק מרכזי בפיתוחה התעשייתי של העיירה. משנות ה-80 של המאה ה-19 היגרו רבים מיהודי העיירה לארצות הברית, ובשנים אלה נמנו בעיירה 1,906 יהודים.

בין מלחמות העולם נמנו בעיירה 1,201 יהודים, כ-40% מתושביה, והתקיימה בה פעילות ציונית. הפעילות הציבורית היהודית בעיירה נאסרה עם כיבוש האזור בידי הסובייטים בספטמבר 1939.

### בשואה

ב-2 ביולי 1941, במהלך מבצע ברברוסה, נכבשה העיירה בידי הגרמנים, ועוד לפני כניסתם אליה, אילצו האוקראינים המקומיים את יהודי העיירה לבנות לכבודם שער ניצחון, תוך רצח חלקם. לאחר כניסתם לעיירה, רצחו הגרמנים 22 מנכבדי הקהילה היהודית בה, לאחר שהוסגרו לידיהם בידי הכומר המקומי. בהמשך הוטלו על יהודי העיירה גזירות שונות, ובהן חובת ענידת סרט זרוע וחובת תשלום סכומי כופר גבוהים. כעבור כחודש ערכו הפולנים והאוקראינים המקומיים פרעות ביהודי העיירה, תוך שוד רכושם, הכאתם ברחובות ושריפת בית הכנסת המקומי.

עם הזמן הגיעו לעיירה פליטים יהודים מכפרי הסביבה, לאחר שהאוקראינים המקומיים ערכו בהם פוגרומים קשים. יהודי העיירה והפליטים היהודים בה הועסקו בעבודות כפייה במחצבות סמוכות ליישוב, בהן חלקם עונו ונרצחו, וחלקם שולחו למחנות עבודה בהם נספו תוך זמן קצר. חרף השתדלות היודנרט המקומי לדאוג להמשך עבודת היהודים, רצחו מעת לעת השוטרים הגרמנים והאוקראינים עשרות רבות של יהודים בעיירה. בערב ראש השנה תש"ג שולחו כ-100 יהודים מהעיירה למחנה ההשמדה בלז'ץ, והחולים והבלתי כשירים לעבודה נרצחו במקום. כעבור כשלושה שבועות נערכה בעיירה אקציה נוספת.

בסוף נובמבר 1942 גורשו כ-400 היהודים האחרונים שנותרו בעיירה לגטו זלוצ'וב. לאחר הגירוש עוד המשיך לפעול מחנה עבודה קטן ומגודר בפרבר של העיירה, חומיץ, בו רוכזו כ-700 יהודים מהסביבה. יהודים אלו הועסקו במחצבות הסמוכות לעיירה, ואולצו לנתץ את מצבות בית העלמין היהודי ביישוב, ולרצף איתן את רחובות העיירה. בהמשך, הוקם בעיירה מחנה עבודה נוסף, בו רוכזו כ-70 עובדים. בקיץ 1943 חוסלו שני מחנות אלו, תוך ירי בכל יושביהם.

מקהילת סאסוב שרדו את השואה, ביערות או בשטחי ברית המועצות, כ-25 יהודים.

לקריאה נוספת
------------

* יצחק ורפל, סאסוב - מצבת לעיירתי, ירושלים, תש"ו

קישורים חיצוניים
----------------

ויקישיתוף מדיה וקבצים בנושא **סאסוב** בוויקישיתוף
* ספר יזכור לקהילת סאסאוו, בספריית העיר ניו יורק
* סאסוב ב אתר מרכז מורשת יהדות פולין
* "סאסוב", באתר השטעטל הווירטואלי
* "סאסוב", באתר JewishGen (באנגלית)
* ססוב (אוקראינה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538157505171
* LCCN: nr90017184
* VIAF: 135302878
* WorldCat (עם VIAF): 135302878

 |
**ZALA Aero Group** (נקראת גם **A-Level Aerosystems**) היא חברה רוסית, המתמחה בפיתוח כלי טיס בלתי מאוישים, הממוקמת באיז'בסק, רוסיה. ZALA Aero מספקת מערכות מל"ט למספר מגזרים בממשלת רוסיה, כולל משרד ההגנה וזכתה גם בחוזים לאספקת מל"טים למדינות זרות. החברה מצויה בבעלות קונצרן קלשניקוב.

היסטוריה
--------

חברת ZALA Aero, שהוקמה בשנת 2003 על ידי אלכסנדר זכרוב, סיפקה את המל"טים הראשונים מתוצרתה למשרד הפנים הרוסי בשנת 2006. בנוסף לאספקת מטוסים למטרות הגנה וצבא, החברה משווקת באופן פעיל את מוצריה בתחום האנרגיה וחתמה על חוזה עם גזפרום לספק מל"טים שישמשו לניטור מעל 2,000 ק"מ מרשת הצינורות של החברה. ZALA Aero גם שיתפה פעולה עם חטיבת מערכות החלל של גזפרום בפרויקט פיתוח לשימוש במל"טים להעברת תקשורת וידאו בזמן אמת בערוצי לוויין.

בשנת 2008 השלימה החברה ייצור ZALA 421-06, מסוק בלתי מאויש, ו-ZALA 421-08, מל"ט קונבנציונלי יותר, לטיסת ניסוי ונכנסו לשירות מבצעי. המטוס נוסה על סיפונה של שוברת קרח והשתתף בסיור כדי לסייע בעבודת הספינה. בשנת 2009, ZALA Aero הגיעה להסכם עם משרד הפנים של טורקמניסטן לאספקת המל"ט ZALA 421-12.

ב-2019 מפעילה רוסיה למעלה מאלף מזל"טים מתוצרת ZALA. בשנת 2019, ZALA Aero פיתחה מערכת גילוי מוטסת ללא טייס המפעילה טכנולוגיית בינה מלאכותית לזיהוי עצמים.

 מטוס לא מאויש מדגם ZALA 421-12
ZALA Aero מתכננת ומייצרת כלי טיס בלתי מאוישים, כמו גם מספקת תחזוקה לאחר המכירה למערכותיה. מיזמי התכנון והייצור הביתיים של החברה כוללים מגוון מערכות הקשורות לתכנון, ייצור ותפעול של מל"טים, כולל מטוסים אוטומטיים, מסגרות אוויר, בליסטראות מכניות ופנאומטיות, משגרים, מטענים וטכנולוגיות תקשורת. ZALA Aero היא גם החברה היחידה ברוסיה המייצרת כיום מסוקים בלתי מאוישים ומערכות ניידות נגד מזל"טים. החברה ממוקמת באיז'בסק, רוסיה.

ראו גם
------

* תעשיית תעופה ברוסיה
* תעשייה צבאית ברוסיה

קישורים חיצוניים
----------------

ויקישיתוף מדיה וקבצים בנושא **ZALA Aero Group** בוויקישיתוף
* אתר האינטרנט הרשמי של ZALA Aero Group

הערות שוליים
------------

1. ↑  "Zala Aero To Deliver UAVs To Ministry of Internal Affairs of Turkmenistan". Shephard. 2010-02-06.
2. ↑  "A-Level Aerosystems - ZALA Aero".
3. ↑  "A-Level Aerosystems - ZALA Aero".
4. ↑  "Zala Aero To Deliver UAVs To Ministry of Internal Affairs of Turkmenistan". Shephard. 2010-02-06.
5. ↑  "Kalashnikov creates new anti-drone gun". *Airrecognition.com*.
6. ↑  "MAKS 2019: Zala Aero develops world's first artificial intelligence identification system". *airrecognition.com*. נבדק ב-2020-09-01.
7. ↑  "Беспилотные летательные аппараты самолеты, вертолет - купить". *Zala-aero.com*.
8. ↑  "Russian company showcases unmanned police helicopter". RIA Novosti. 2008-07-15.
9. ↑  "Средства радиоэлектронной борьбы". *Zala-aero.com*.
10. ↑  "Zala Aero developed a new multipurpose VTOL UAV". *www.airrecognition.com*. נבדק ב-2020-09-01.
התצלום של עדנאן חאג' לאחר שעובד באופן דיגיטלי.
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
השוואה בין התמונה לפני העיבוד הדיגיטלי (משמאל) ואחריו.
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
התמונה המעובדת השנייה. בתמונה המקורית הופיע נור בודד ובמעובדת שלושה. כמו כן, נטען בתיאור התמונה כי אלו הם טילי אוויר-קרקע.
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
פרשת **תצלומי עדנאן חאג'**  (נקראת גם **רויטרסגייט**) עוסקת בתמונות שצולמו ועובדו על ידי עדנאן חאג', צלם לבנוני שהתמקד בצילומי המזרח התיכון, ואשר עבד למעלה מ-10 שנים בסוכנות הידיעות רויטרס. מבין תצלומי מלחמת לבנון השנייה שפרסם, נמצאו לפחות שניים מעובדים.

השתלשלות האירועים
-----------------

עיבוד הצילום הראשון התגלה ב-5 באוגוסט 2006 על ידי הבלוגר צ'ארלס ג'ונסון מ-Little Green Footballs, שטען כי קיימות בו ראיות חותכות לעיבוד הצילום. רויטרס מחקה את התצלום, והודיעה כי הצלם חאג' טוען שלא הייתה כוונת זדון בעיבוד התצלום והוא נעשה לשם הסרת סימני אבק. החברה לא גיבתה את הצלם, והודיעה כי פעולתו נוגדת את מדיניותה בנושא וכי גרסה מתוקנת של התצלום תחליף את זו המעובדת. מנהל מחלקת יחסי הציבור של רויטרס מוירה ויטל הודיע כי רויטרס תיקח ברצינות את הנושא בשל היותו מנוגד למדיניות המערכת.

ב-6 באוגוסט הודיעה רויטרס כי תפסיק את שיתוף הפעולה עם עדנאן חאג'. חאג' חזר וטען שהוא פשוט ניסה להסיר סימני אבק, ושהוא עשה טעויות עקב תנאי התאורה הגרועים שעבד בהם. מבקרים הצביעו על כך שהדבר בלתי אפשרי, משום שבתמונה המעובדת של חאג' הוסף עשן רב שלא היה בתמונה המקורית, שוכפלו מספר בניינים, ונראתה תבנית חוזרת המצביעה על כך שקטע מהעשן שוכפל מספר פעמים. 

ב-7 באוגוסט החליטה רויטרס להוציא את כל התמונות שצולמו על ידי עדנאן ממכירה. 

ב-18 בינואר 2007 דיווחה רויטרס כי חקירה פנימית על הפרשה הובילה לפיטורי עורך צילומים בכיר בחברה.

ב-11 במאי 2008 הסירה רויטרס את כל התמונות של חאג' מהאתר שלה.

הפרשה צוינה כדוגמה להטיות פוליטיות בתקשורת ובפרט לסילוף מידע במזיד שנעשה כנגד ישראל.

ראו גם
------

* פרשת מוחמד א-דורה
* פאליווד

קישורים חיצוניים
----------------

* על זיוף התמונות באתר העין השביעית
* יעקב לאפין, רויטרס מודה: עוד תמונה זוייפה במחשב, באתר ynet, 7 באוגוסט 2006
* נקודות חמות, מלחמת הפוטושופ הראשונה, באתר ynet, 17 באוגוסט 2006

הערות שוליים
------------

1. ↑  דוגמה לשימוש במילה באתר אוניברסיטת צפון קליפורניה - מדובר בשעשוע לשוני על פרשת ווטרגייט, מסוג לשון נופל על לשון
2. ↑  מקור נוסף מאתר הג'רוזלם פוסט
3. ↑  הודעת רויטרס על הקשחת הנהלים בעקבות הפרשה
4. ↑  ספציפית הכפלת פריטים בתמונה באמצעות התוכנה אדובי פוטושופ
5. ↑  המידע באתר רויטרס
6. ↑  Reuters Doctoring Photos from Beirut? באתר Little Green Footballs
7. ↑  תמונות שעובדו באתר "תמונות מפורסמות"
8. ↑  Reuters admits altering Beirut photo באתר ynet באנגלית
9. ↑  כנ"ל
10. ↑  Reuters drops Beirut photographer באתר BBC
11. ↑  ראו ביקורת בבלוג LAYOUT editor's ב-14 באוגוסט 2006.
12. ↑  כתבה ב-BBC בנושא
המונח "קוויטלעך" מפנה לכאן. לערך העוסק בפתק תפילה, ראו קוויטל.

קלפי המשחק
**קווִיטְלֶעך** (מיידיש: **פתקים**, נקרא לעיתים גם **קוויטלוק** או **קוויטלי**) הוא משחק קלפים הדומה לעשרים ואחת ובלאק ג'ק שמקורו בגליציה, המשוחק בקרב חלק מהבתים היהודיים־אשכנזים (בעיקר באלה שמקורם מאזור הונגריה ואוסטריה) בחג החנוכה ובפורים.

המשחק והחפיסה הייחודית נוצרו על ידי יהודים חסידים שחיו בגליציה בסוף המאה ה-18 או ה-19.

רוב החבילות המשמשות למשחק כוללות 24 קלפים עם זוגות זהים שמספרם בין 1 ל-12. מקורה של החבילה הוא מחפיסות הֶקסנְספִיל על ידי הורדת התמונות שברוב חפיסות הקלפים כדי למנוע עבודה זרה. יהודים לא השתמשו בחפיסות הקלפים הפופולריות בגלל הצלבים וסמלים נוצריים אחרים אשר נמצאים עליהם, ובמקומם השתמשו בקלפים שנקראו קוויטלעך (בעבודת יד בהרבה מהמקרים). הקלפים עוטרו באותיות עבריות ובחפצים נפוצים כמו קומקומים, נוצות ולעיתים דיוקנאות של גיבורי מקרא. חברת "פיאטניק וסוהנה" (אנ') המפורסמת מווינה הייתה היצרנית הגדולה ביותר של קלפים אלו במאות ה-19 וה-20, מה שעזר להפיץ את המשחק בקרב יהודים באוסטרו־הונגריה ובגלות באמריקה הצפונית.

רוב השחקנים האירופיים נספו במהלך השואה ומספר השחקנים באמריקה הצפונית פחת.

קישורים חיצוניים
----------------

ויקישיתוף מדיה וקבצים בנושא **קוויטלעך** בוויקישיתוף
* חוקי משחק הקוויטלך - שמשחקים בחנוכה כללי המשחק - עברית מקור: לאה אקשטיין ברטיסלבה-פרעסבורג, סלובקיה
* כללי המשחק - אנגלית

הערות שוליים
------------

1. ↑  Steinmetz, Sol (2005). *Dictionary of Jewish Usage: A Guide to the Use of Jewish Terms*. Rowman & Littlefield. p. 66. ISBN 0-7425-4387-0.
2. ↑  Kissel, Robert (1990). "Kwitlech: The 'Kosher' Cards of Galician Jews". *The Playing-Card*. **XVIII** (3): 86–100.
3. ↑  Roskies, Diane K.; Roskies, David G. (1979). *The Shtetl Book*. Ktav Publishing House. ISBN 978-0-87068-456-2.
בהלכה, **אחשביה** (תרגום לעברית: החשיבו) הוא מושג בשפה הארמית שמשמעותו היא: נתן לו חשיבות. מובנו ההלכתי של הכלל הוא שכאשר ישנו דבר חסר חשיבות, שעל ידי מעשה מסוים הוענקה לו חשיבות - חוזר מעמדו להיות כדבר חשוב. דוגמה לדבר היא מאכל שנפסל מאכילת אדם, שמן התורה אינו אסור, אם בכל זאת יאכלוהו בפני עצמו, יעבור האוכלו על איסור מדברי חכמים הואיל והוכיח שהוא חשוב בעיניו.

מקור המושג
----------

המושג 'אחשביה' נזכר מספר פעמים בתלמוד הבבלי כנימוק להחמרה על אדם מסוים שגילה בדעתו שדברים שאחרים אינם מייחסים להם חשיבות, ובהתאם לכך דינם קל יותר, חשובים בעיניו, ועל כן דינו לגביהם חמור יותר.

דוגמה לדין זה מובאת בתלמוד הבבלי במסכת שבת, שם מבואר שעל אף שרוב העולם לא היו נוהגים לסחוט רימונים לשם שתיית המשקה המופק מהם, ועל כן אם סחטו אותם בשבת לא עברו על מלאכת דש, משפחת בית מנשיא כן היו נוהגים לסוחטם, וכיוון שהוכיחו שסחיטת רימונים חשובה בעיניהם, אם יעשו כן בשבת יעברו על איסור זה ויתחייבו בקרבן:

> 
> של בית מנשיא בר מנחם היו סוחטין ברמונים. אמר רב נחמן: הלכה כשל בית מנשיא בר מנחם. אמר ליה רבא לרב נחמן... מנשיא בן מנחם הוי רובא דעלמא? [האם בית מנשיא הם רוב העולם?] ... בטלה דעתו אצל כל אדם!  
>  אלא, היינו טעמא, כדרב חסדא; דאמר רב חסדא: תרדין שסחטן ונתנן במקוה - פוסלין את המקוה בשינוי מראה. והא לאו בני סחיטה נינהו! אלא מאי אית לך למימר - כיון דאחשבינהו הוה להו משקה, הכא נמי, **כיון דאחשבינהו - הוה להו משקה** [כיוון שבני מנשיא החשיבו את סחיטת הרימונים - עבורם המשקה היוצא מהם נחשב למשקה המחייב את הסוחטו במלאכת דש]
> 
> 
> 
> — תלמוד בבלי מסכת שבת דף קמ"ד עמוד ב'
>

חצי שיעור
---------

באיסורים רבים בתורה ישנו שיעור מינימלי הנדרש להחלת חיוב העונש הקצוב עליהם בתורה.

כך למשל, המוציא דבר בשבת מרשות היחיד לרשות הרבים עובר באיסור תורה, וחייב להביא קרבן חטאת אם עשה כן בשגגה. אך רק אם הוציא שיעור בעל חשיבות מינימלית. אמנם אם אדם גילה דעתו שהוא מחשיב גם פחות שיעור החיוב - יתחייב בהוצאת הדבר שהחשיב, אף אם לא היה זה אלא כלשהו.

> 
> המצניע [זרע] לזרע [לזריעה] ולדוגמא [להראות דוגמה] ולרפואה [לשימוש רפואי] והוציאו בשבת - חייב בכל שהוא, וכל אדם אין חייב עליו אלא כשיעורו.  
> 
> 'המצניע בכל שהוא - **דהא אחשביה'** (רש"י)
> 
> 
> 
> — תלמוד בבלי מסכת שבת דף צ' עמוד ב', ורש"י שם
>

נפסל מאכילת אדם
---------------

 ערך מורחב – **נותן טעם לפגם**  

מאכל שנפסל מאכילת אדם, נחלקו התנאים רבי מאיר ורבי שמעון אם מותר לאוכלו או אסור. הראשונים נחלקו אם הלכה כרבי מאיר ואסור, או כרבי שמעון ומותר.

אמנם מוסכם באחרונים שעל אף שלדעת רבי שמעון אין איסור תורה במאכל שנפסל, ובפועל גם לדעת רבי מאיר אין איסור תורה לאכול מאכל שנפסל משום שזו אכילה שלא כדרך הנאתו, מכל מקום ישנו איסור מדברי חכמים לאכול מאכל זה בפני עצמו, כי באכילה זו האוכל מראה שהוא מחשיב את האיסור למאכל.

קישורים חיצוניים
----------------

* גדרי 'אחשביה', באתר מיקרופדיה תלמודית
* דין 'אחשביה' במאכלות אסורות
* הערך "אחשביה", במיקרופדיה תלמודית, באתר ויקישיבה

הערות שוליים
------------

1. ↑  תלמוד בבלי, מסכת עבודה זרה, דף ע"ה, עמוד ב', ועוד.
2. ↑  שו"ת נודע ביהודה קמא סימן כ"ו, ועוד.
אין תמונה חופשיתאין תמונה חופשית
**פאול לוקאץ'** (באנגלית: **Paul Lukacs**; ‏1915–1982) היה מחבר בעיות ברידג' ישראלי, שנחשב לאחד מהטובים ביותר בכל הזמנים, ואפילו הטוב שבהם.
לוקאץ' נחשב על ידי רבים כשחקן הברידג' הטוב ביותר בכל הזמנים, שלא ליד שולחן הברידג', על פי הגדרתו של ויקטור מולו. לוקאץ' התמחה במיוחד בבעיות של Single Dummy. בעיות מסוג זה קרובות יותר למשחק הברידג' כפי שהוא משוחק בתחרויות מאשר בעיות מסוגים אחרים.

יש הטוענים שטכניקת המשחק הנקראת Belladonna coup הוצעה על ידי לוקאץ' בבעיה שחיבר, עוד לפני שג'ורג'ו בלאדונה שיחק אותה בתחרות.

ביוגרפיה
--------

לוקאץ' נולד ב 1915 בהונגריה. בתחילת שנות ה-30 של המאה העשרים שלטה נבחרת אוסטריה בברידג' העולמי. מתחרתה העיקרית הייתה נבחרת הונגריה. לאחר עליית הנאציזם לשלטון בגרמניה ובאוסטריה התפזרו שתי הנבחרות, שמרבית שחקניהן היו יהודים. חלק מהשחקנים ברחו לארצות שונות. לוקאץ' עלה לישראל בשנת 1939 מאז חי בישראל משנת 1939 ועד יום מותו. הוא התגורר ברחוב הירקון בתל אביב. לוקאץ' היה מתמטיקאי וכישוריו האנליטיים הגבוהים באו לידי ביטוי גם במשחק הברידג'.

הוא כתב באופן קבוע מאמרים לעיתון הנחשב The Bridge World. כתב מספר ספרים על בעיות ברידג'. הספר Spotlight on Card Play, שכתב ביחד עם רוברט דרבס (באנגלית Robert Darvas) הוא ספר בעיות ברידג' הראשון שפורסם אחרי מלחמת העולם השנייה ומתייחס לתהליך החשיבה של מומחי ברידג'.

נכדו הוא הראפר והקומיקאי איתי לוקץ'.

ספרים שכתב
----------

* Test Your Play As declarer. נכתב ביחד עם JEFF RUBENS.
* Spotlight on Card Play. נכתב ביחד עם רוברט דרבס.
* Learn to play bridge. נכתב ביחד עם Eric C. Milnes.
* Bridge Hands for the Connoisseur. נכתב ביחד עם Eric C. Milnes.

קישורים חיצוניים
----------------

* רם סופר, פסטיבל הברידג' הבינלאומי 2006, גיליון 5, ריאיון עם ד"ר מגדה פולדש(הקישור אינו פעיל), התאגדות ישראלית לברידג'
* Migry Zur-Campinella Paul Lukacs,

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2146 4163
* LCCN: n50039171
* VIAF: 52931241
* WorldCat: lccn-n50039171

 |
אנטיוך קנטמיר ואביו קונסטנטין
**אנטיוך קָנטֵמיר** (1670 - 1726, מנזר גוֹליה) היה וויווד של נסיכות מולדובה מ-18 בדצמבר 1695 עד 12 בספטמבר 1700, ושוב מ-23 בפברואר 1705 עד 31 ביולי 1707. אנטיוך קנטמיר היה בנו של קונסטנטין קנטמיר ואחיו הבכור של דימיטריה קנטמיר. 

שני האחים - אנטיוך ודימיטריה קשרו קשר נגד קונסטנטין דוקה שעלה על כס מולדבה בעקבות הדחתו של דימיטריה קנטמיר על ידי מזימה שנתמכה של ידי השליט מבוקרשט, קונסטנטין ברנקוביאנו. 
הממסד העות'מאני הסכים להדיח את דוקה ולהכיר באנטיוך כשליט החדש של הנסיכות. להבדיל מאביו, אנטיוך קנטמיר אימץ מדיניות ידידותית כלפי השכנה מצפון, פולין. כמו כך תכנן ברית אנטי עות'מאנית עם האימפריה הרוסית של פטר הגדול, ברית שתמומש אך לא בהצלחה רבה בתקופת שלטונו השנייה של דימיטריה קנטמיר. אנטיוך יצר מגעים גם עם פרנץ ראקוצי השני מטרנסילבניה. בתקופת שלטונו הראשונה נחתם הסכם קרלוביץ (1699) בין אוסטריה (האימפריה הרומית הקדושה), רוסיה, פולין וונציה מצד אחד ובין האימפריה העות'מאנית מצד שני. בהסכם קרלוביץ ביקשה פולין את ההגמוניה במולדובה, ואוסטריה את ההגמוניה בוולאכיה. מאחר שלא הגיעו להסכמה, האימפריה העות'מאנית המשיכה להחזיק בחסות על שתי הארצות הרומניות האלו [דרוש מקור]. על פי ההסכם האימפריה העות'מאנית חויבה לפנות את פודוליה ואת קמניץ-פודולסקי, הכוחות העות'מאניים המפונים עברו לבסיסיהם החדשים דרך מולדובה.
פולין אפשרה למולדובה לחזור למבצרים שלה בניאמץ, סוצ'אבה וכו. באותו זמן הטטרים נאלצו לפנות אזורים מדרום לקישינב שכבשו בבסרביה ב-1683. 

למרות שבמלוכתו השנייה הטיל מיסים כבדים על הארץ, כמו המס על העשן, נותרה לו תדמית של שליט טוב והגון. תדמית זו משתקפת בתיאורו על ידי הכרוניקון בן זמנו, יון נקולצ'ה, שמצא אותו "בן אדם גדל-גוף, ישר, טוב מראה, מיושב, שופט הוגן". ציין גם כן שלא אהב בצע כסף, שקרים או רמאויות, והיה צייד וחייל מוכשר.

בשנת 1707 ייסד ביאשי אקדמיה נסיכותית בהשראת הפטריארך מירושלים, כריסנתוס, אך תוך שמירה על אופייה החילוני ברובו.

אנטיוך קנטמיר היה נשוי לקטרינה. לזוג היו שלשה ילדים: בת, אנה, ושני בנים - דימיטריה וקונסטנטין.

אין לבלבל בינו ובין אנטיוך דימיטרייביץ קנטמיר, בנו של דימיטריה קנטמיר, שהצטיין בשירה הרוסית.

לקריאה נוספת
------------

* Neagu Djuvara, *Între Orient şi Occident. Ţările române la începutul epocii moderne* ("Between Orient and Occident. The Romanian Lands at the beginning of the modern era"), Humanitas, Bucharest, 1995

(ניאגו ג'ובארה - **בין מזרח ומערב. הנסיכויות הרומניות בתחילת העידן המודרני** הוצאת הומניטס, בוקרשט, 1995 - ברומנית)

קישורים חיצוניים
----------------

הערות שוליים
------------

1. ↑  ע' 212 Djuvara
**ביורן אנגלס** (נולד ב-15 בספטמבר 1994) הוא כדורגלן בלגי המשחק כבלם עבור המועדון הבלגי רויאל אנטוורפן.

קריירה
------

אנגלס גדל במחלקת הנוער של קלאב ברוז' ועלה לקבוצה הבוגרת בעונת 2012/2013. ב-20 בספטמבר 2012 ערך את הופעת הבכורה שלו בקבוצה הבוגרת כשנכנס כמחליף בתבוסה 0-4 לבורדו במסגרת הליגה האירופית.

החל מעונת 2013/2014 הפך אנגלס לשחקן הרכב קבוע בקלאב ברוז', ותרם מספר שערים חשובים. אולם באוקטובר 2014 נפצע בברכו ונאלץ להחמיץ יותר משנה, כולל זכייתה של קלאב ברוז' בגביע הבלגי בעונת 2014/2015.

בעונת 2015/2016 חזר אנגלס לשחק וסייע לקלאב ברוז' לזכות באליפות בלגיה לראשונה מזה 11 שנים. בספטמבר 2016 ערך את הופעת הבכורה שלו בליגת האלופות נגד לסטר סיטי.

באוגוסט 2017 חתם אנגלס באולימפיאקוס היוונית. לאחר עונה אחת הושאל לסטאד ריימס הצרפתית שרכשה אותו ב-2019. באותה שנה חתם אנגלס באסטון וילה האנגלית.

ביוני 2022 חתם אנגלס ברויאל אנטוורפן. מאז משמש כשחקן הרכב קבוע בהגנה של המועדון.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Villa reach agreement for Engels transfer, avfc
**טאנגי אנדומבלה אלווארו** (בצרפתית: **Tanguy Ndombele Alvaro**; נולד ב-28 בדצמבר 1996) הוא כדורגלן צרפתי, המשחק בעמדת הקשר בקבוצת גלאטסראיי.

קריירת מועדונים
---------------

אנדומבלה נולד בקומונה לונגג'מאו הנמצאת בפרווריה של פריז להורים שהיגרו לצרפת מהרפובליקה הדמוקרטית של קונגו. כילד אנדומבלה שיחק במספר אקדמיות בקבוצות מגוריו ושהיה בן 14 הוא התקבל לאקדמיה של גנגאן הנמצאת בחבל ברטאן שנמצא בצפון מערב צרפת. לאחר שלוש שנים באקדמיה של גנגאן, הוא עזב את האקדמיה. לאחר שנדחה על ידי מספר קבוצות בצרפת, בטענה שהוא בעודף משקל, אנדומבלה לבסוף חתם בקבוצת המילואים של אמיין. אנדומבלה שיחק שנתיים בקבוצת המילואים של אמיין ששיחקה בליגה החמישית בצרפת ולאחר שהרשים במדי קבוצת המילואים בעונת 2015/2016 הוא נכלל בסגל הקבוצה הבוגרת לעונת 2016/2017. אנדומבלה הפך לאחד השחקנים המובילים של אמיין ובאותה עונה הוא ערך 30 הופעות וכבש שני שערים ועזר לקבוצתו לסיים במקום השני בליגת המשנה ולעלות לליגה הצרפתית הבכירה.

### אולימפיק ליון

נדומבלה הספיק לערוך רק שלוש הופעות במדי אמיין בליגה הבכירה לפני שב-31 באוגוסט 2017 הוא הועבר בהשאלה לאולימפיק ליון עם אופציה לרכישה של 8 מיליון אירו. באותה עונה אולימפיק ליון העפילה לרבע גמר הליגה האירופית וסיימה במקום השלישי בליגה הצרפתית והבטיחה מקום בליגת האלופות. בחצי השני של העונה אנדומבלה היה שחקן הרכב קבוע בקבוצה וחלק מרכזי בקישור של אולימפיק ליון ובסך הכל בעונת הבכורה שלו בקבוצה הוא הבקיע שער אחד ובישל שבעה שערים.

בקיץ 2018 ניצלה אולימפיק ליון את אופציית הקנייה שלה על אנדומבלה ורכשה אותו. הוא היה שחקן מרכזי בקישור של ליון באותה עונה ועזר לקבוצתו להעפיל לשמינית גמר ליגת האלופות ולסיים עוד פעם במקום השלישי בליגה הצרפתית.

### טוטנהאם הוטספר

ב-2 ביולי 2019 חתם אנדומבלה בטוטנהאם הוטספר מהפרמייר ליג על חוזה לשש שנים תמורת 65 מיליון ליש"ט שטוטנהאם הוטספר שילמה לאולימפיק ליון. המחיר שטוטנהאם הוטספר שילמה עבור אנדומבלה הוא סכום שיא עבור המועדון האנגלי. ב-17 בינואר 2021 הבקיע אנדומבלה את מה שתואר כמתמודד על תואר "שער העונה" כשהוא הקפיץ את הכדור בעודו עם הגב לשער, ומבקיע מזווית קשה כשהכדור נוחת בפינה הרחוקה של שערה של שפילד יונייטד, וחותם את ניצחונה של טוטנהאם בתוצאה 1–3.

ב-31 בינואר 2022 הושאל אנדומבלה חזרה לאולימפיק ליון עד לסיום העונה.

ב-19 באוגוסט 2022 הושאל לנאפולי.

ב-4 בספטמבר 2023 הושאל אנדומבלה לגלאטסראיי לעונה אחת.

קריירה בינלאומית
----------------

אנדומבלה שיחק בנבחרת צרפת עד גיל 21 וערך במדיה 11 הופעות. באוקטובר 2018 הוא זומן לראשונה לסגל הנבחרת הבוגרת של צרפת, וערך את הופעת הבכורה שלו ב-11 באוקטובר 2018 במשחק ידידות מול נבחרת איסלנד.

תארים
-----

**נאפולי**

* אליפות איטליה: 2022/2023

קישורים חיצוניים
----------------

ויקישיתוף מדיה וקבצים בנושא **טאנגי אנדומבלה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* טאנגי אנדומבלה, ברשת החברתית אקס (טוויטר)
* טאנגי אנדומבלה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* פרופיל, באתר ההתאחדות הצרפתית לכדורגל
* פרופיל, באתר ESPN

הערות שוליים
------------

1. ↑  Tanguy Ndombele: Tottenham sign France midfielder from Lyon, *BBC*. July 2, 2019
2. ↑  Lyon loan for Ndombele, Tottenham Hotspur (באנגלית)
|  |
| --- |
| **פקיסטן** |
| סמל פקיסטן |
| ערך זה הוא חלק מסדרת**ממשל ופוליטיקה של פקיסטן** |
| * **חוקה**
* **נשיא**
	+ **עאריף עלוי**
* **ראש ממשלה**
	+ **עימראן ח'אן**
* **הפרלמנט של פקיסטן**
	+ **הסנאט**
	+ **האספה הלאומית**
* **בית המשפט העליון של פקיסטן**
* **חלוקה מנהלית**
* **יחסי חוץ**
 |

**המועצה המשפטית העליונה של פקיסטן** (באורדו: **سپریم جوڈیشل کونسل پاکستان**) היא גוף של שופטים שהוסמך תחת סעיף 209 בחוקת פקיסטן. תפקידה העיקרי של מועצה זו היא לפקח על הרשות השופטת בפקיסטן.

הרכב
----

הרכב המועצה כפי שנקבע בחוקה:

* נשיא בית המשפט העליון של פקיסטן
* שני השופטים הבכירים ביותר בבית המשפט העליון של פקיסטן
* שני השופטים הבכירים ביותר של בתי המשפט הגבוהים המחוזיים בפקיסטן

מעמד
----

אין לשפוט אף אחד מחמשת השופטים הבכירים של בית המשפט העליון של פקיסטן, והאדם היחיד שבידו האפשרות לשפוט שופטים אלו הוא נשיא המדינה, על פי דו"ח המועצה המשפטית העליונה. המועצה רשאית לפתוח בהליכים כגד שופט, ביוזמתה או בהחלטת נשיא פקיסטן. אם המועצה מסיקה כי השופט נאשם בהתנהגות לא נאותה, יש לסלקו מתפקידו. שופט בית המשפט הכפוף לבג"ץ, עשוי להיות מסולק באופן מיידי על ידי בית המשפט העליון.

מקרים מפורסמים
--------------

בשנת 2007, הנשיא הפקיסטני, פרבז מושארף, הושעה על ידי נשיא בית המשפט העליון של פקיסטן. השופט אפתיחאר מוחמד צ'אודהרי סירב להציג האשמות שחיתות במועצה כנגד הנשיא כי חשב שחברי המועצה שמונו על ידי מושארף אינם אובייקטיביים.

קישורים חיצוניים
----------------

* אתר המועצה המשפטית העליונה של פקיסטן
* המועצה המשפטית העליונה של פקיסטן

הערות שוליים
------------

1. ↑  Chapter 4: "General Provisions Relating to the Judicature" of Part VII: "The Judicature", www.pakistani.org
2. ↑  History of Supreme Judicial Council of Pakistan, www.supremecourt.gov.pk (ארכיון)
3. ↑  Hon'ble Chief Justice of Pakistan, www.supremecourt.gov.pk (ארכיון)
4. 1 2  Hon'ble Judges, www.supremecourt.gov.pk (ארכיון)
ברביקיו בנוסח סנט לואיס - הבשר מבושל ברוטב ברביקיו
רוטב ברבקיו המבוסס על רסק עגבניות
**רוטב ברביקיו** (באנגלית: **Barbecue sauce** או **BBQ sauce**) הוא רוטב המשמש להכנת בשר וירקות במצלה (גריל). הרוטב משתנה בהתאם לצורת ההכנה ויחס החומרים מרוטב נוזלי דליל, לרוטב סמיך. יש המשתמשים ברוטב זה על מנת לתבל טוגנים (צ'יפס) ולהכנת פיצה בטעם ברביקיו.

הרוטב משלב טעמים חריפים, מלוחים ומתוקים, ולרוב יש לו טעם מעושן. הרוטב מורכב מרסק עגבניות, חומץ, סוכר או דבש ותבלינים.

מקורו של הרוטב אינו ידוע, וככל הנראה התפתח במושבות הבריטיות בצפון אמריקה ומשם התפשט לאירופה. יש הסוברים שמקור הרוטב ברוטב חרדל שפיתחו מתיישבים מגרמניה שהגיעו אל מושבת קרוליינה הדרומית.

הייצור המסחרי הראשון של רוטב ברביקיו היה על ידי חברת היינץ בשנת 1948.

סוגי רוטבי הברביקיו שונים מאזור לאזור. בדרום ארצות הברית מקובלים רטבים המבוססים על חרדל וחומץ. באסיה מקובל רוטב המבוסס על קטשופ או על רוטב הויסין. באוסטרליה מייצרים רוטב ברביקיו משילוב של רוטב עגבניות ורוטב ווסטרשייר.

קישורים חיצוניים
----------------

ויקישיתוף מדיה וקבצים בנושא **רוטב ברביקיו** בוויקישיתוף

הערות שוליים
------------

1. ↑  היסטוריה של הברביקיו בארצות הברית
2. ↑  רטבים לבשר -רוטב ברביקיו אמריקאי, צ'ימיצ'ורי, רוטב קליפורניה -, באתר mangulator.com, ‏2013-03-23
**פרד** (בערבית: **فرض**, תעתיק מדויק פרצ') הוא מושג הלכתי בדת האסלאם, אשר משמעותו היא חובה דתית אשר הגיעה כציווי מאללה.

המוסלמים מאמינים שהאדם אשר מבצע מעשים אשר מוגדרים כ"פרד" מקבלים שכר מהאל, בעוד שאלו אשר נמנעים מעשיית מעשים כאלו, חוטאים לאל ועשויים לספוג ממנו ענישה.

ברוב אסכולות ההלכה האסלמיות, המושג "פרד" מקביל למושג "ואג'ב" (واجب) שמשמעותו "הכרחי". לעומת זאת, באכסולה החנפית, שני המושגים הללו הם אינם מקבילים, וכל אחד מהם מהווה קטגוריה נפרדת של מעשים.

חובת הפרט וחובת הקהילה
----------------------

תחום הפיקה מבחין בין שני סוגים עיקריים של "פרד":

* פרד אל-עין (فرض العين): חובת הפרט, מצווה אשר חובה על כל אדם לעשות, כמו צום הרמדאן וחמש התפילות היומיות.
* פרד אל-כפאיה (فرض الكفاية): מצווה אשר אינה חובה על כל אחד ואחד מהמוסלמים, אך מספיק שרק חלק מהקהילה מבצעים אותה, כדוגמת האד'אן.

הערות שוליים
------------

1. ↑  The Difference between Fard and Wajib - Fiqh, IslamOnline, ‏2023-04-24 (באנגלית)
2. ↑  Fard ayn book, clup.books-zzeeepe.info (ארכיון)
3. ↑  Nasiha (Good Advice) For Mosques, www.livingislam.org

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: farz

 |
**אהבת ישראל בטאיוואן** (AIIT -Ahavat Israel In Taiwan) היא ארגון רוחני בטאייוואן המונה כאלף וחמש מאות חברים. יש הרואים בה כת פילושמית. הקבוצה נוסדה ומונהגת על ידי מאסטר לין זאנג (Lin Zang) הטוען לפיתוח שיטה רפואית היעילה כאשר ניתנת ליהודים בלבד, וחברי הקבוצה שולחים משלחות לישראל על מנת לטפל ביהודים באמצעות שיטה זו. הם מאמינים שישנם סגולות רוחניות בנתינת טיפול ליהודים.

הקבוצה קמה בתחילת שנות ה-90 בהנהגתו של מאסטר לין זאנג, לאחר שהגיע להארה בחשיבותו וייחודיותו של העם היהודי בישראל. מאז מעביר מאסטר לין זאנג את תורתו לתלמידיו, ממשיכי דרכו.

חברי הקבוצה באים ממקומות שונים בעולם: טאיוואן, קוריאה הדרומית, אוסטרליה, צפון אמריקה, אירופה, אפריקה וישראל. הם מאמינים שהעם היהודי הוא העם הנבחר ומאוחדים באהבה ללא תנאי לעם היהודי בישראל. הם מאמינים כי על כל עזרה ליהודים ישראלים יקבלו גמול אישי ברמה הרוחנית.

במשך שנים, מאסטר לינג זאנג פיתח טיפול תרמי המיועד רק לבני העם היהודי. הטיפול לדעתו יעיל: "הרבה מעבר לכל הטיפולים הרפואיים העכשוויים".

במאי 2010 הקים לין את מרכז רפאל לתרפיה-תרמית בטאייפיי, טייוואן.

חברי הקבוצה באים לישראל מספר פעמים בשנה כדי לטפל בישראלים ומממנים את הנסיעה מחשבונם הפרטי.

לקבוצה שלושה מרכזים, בטאיוואן, בקוריאה הדרומית ובשאנגחאי שבסין.

הרב אורי שרקי ראש ארגון ברית עולם - המרכז העולמי לבני נח אשר נפגש בירושלים עם מאסטר לין זאנג וכן ביקר ב-2019 ביקור ארוך אצל הקבוצה בטאיוואן אמר על הקבוצה שלמרות שבתחילה חשש שמדובר בכת, הוא סבור שהקבוצה איננה כת.

קישורים חיצוניים
----------------

* אתר האינטרנט הרשמי של אהבת ישראל בטאיוואן
* הטייוואנים משתלטים על רמת גן כתבתו של אילן לוקאץ' באולפן שישי, חדשות 2 מ-23 בדצמבר 2011.

הערות שוליים
------------

1. ↑  N12 - הטייוואנים משתלטים על רמת גן, באתר N12, ‏2011-12-23
2. ↑  מנהיג רוחני.
3. ↑   "I was burn 4,000 years ago" - Join our mission for all Humanity, Become a Noahide, סרטון בערוץ "NoahideWorldCenter", באתר יוטיוב (אורך: 01:23)
4. ↑  כאן ועכשיו-224- ביקור הרב בטאיוואן-פודקאסט עם הרב אורי שרקי, סיוון התשע"ט, 2019.
**שמואל "סמי" נחמיאס** (1935 - 18 באוגוסט 2019) היה קצין צה"ל ממייסדי סיירת מטכ"ל וראש ענף המבצעים המיוחדים באגף המודיעין. לאחר שחרורו שירת כקצין המודיעין הראשי של משטרת ישראל.

ביוגרפיה
--------

נחמיאס נולד וגדל בירושלים. ב-1954 התגייס לצה"ל ושירת בגדוד 890 בפלוגתו של מאיר הר-ציון. הוא השתתף בפעולות התגמול ובמהלך מבצע שומרון נפצע באורח קשה, פציעה שמנעה ממנו לחזור לשרת כלוחם. נחמיאס השתחרר מהשירות הסדיר, טייל בארצות הברית ובהודו ועבד כמאבטח. הוא התגייס שוב לשירות קבע ושימש מפעיל סוכנים בשלוחה הצפונית של יחידה 154 תחת פיקודו של אברהם ארנן. עם הקמת פלוגה ה' למבצעים מיוחדים ביחידה, צירף ארנן את נחמיאס לגוף המייסד של היחידה שהפכה לסיירת מטכ"ל. נחמיאס שימש כקצין המודיעין של סיירת מטכ"ל כשאת דרגות הקצונה קיבל ללא קורס קצינים. במהלך שירותו בסיירת ליווה את פעולותיה המבצעיות הראשונות וכן לאחר שינוי ייעודה, את תחילת מבצעי המודיעין המיוחדים הראשונים במצרים תוך שימוש במסוקים.

בתפקידו הבא שימש סגן מרחב ירושלים של יחידה 504. לאחר מלחמת ששת הימים היה חבר יחד עם שמואל גורן, רפי סיטון ויגאל סימון בצוות היחידה לאיתור ורכישת חלקים מהמגילות הגנוזות.

ב-1971 מונה נחמיאס לראש ענף מבצעים מיוחדים באגף המודיעין.

לאחר שחרורו הצטרף למשטרת ישראל ומונה לקצין המודיעין הראשי של הארגון. נחמיאס ויחידתו נלחמו בפשע המאורגן וב-1977 נחשפה רשימת ה-11 שחוברה על ידי אנשיו. עימות עם מפכ"ל המשטרה חיים תבורי בין היתר על רקע רצונו של נחמיאס להקים יחידה שתאבק בפשע המאורגן החמור, הובילה לעזיבתו של נחמיאס את המשטרה ביוני 1977. לאחר עזיבת המשטרה חבר ב-1978 לאברהם ארנן בהקמת משרד החקירות הפרטיות "א.נ. יועצים מיוחדים בע"מ".

הוא נפטר ב-2019 ותרם את גופתו למדע.

חיים אישיים
-----------

נחמיאס היה נשוי בשנית לגליה ואב לשלושה.

קישורים חיצוניים
----------------

* ד"ר אורי מילשטיין, ‏העז וניצח: הסיפור המופלא של סמי נחמיאס, ממייסדי סיירת מטכ"ל, באתר מעריב אונליין, 14 בספטמבר 2019
* "אדם יוצא דופן": הלך לעולמו קצין המודיעין הראשון של סיירת מטכ"ל, באתר וואלה!‏

קציני יחידה 504 שמואל גורן, רפי סיטון וסמי נחמיאס עם הסוחר כנדו בסיום מבצע הבאת המגילות הגנוזות לישראל

הערות שוליים
------------

1. ↑  ד"ר אורי מילשטיין, ‏מחזור 1954: הפלוגה ששינתה לחלוטין את תורת הלחימה של צה"ל, באתר מעריב אונליין, 11 במאי 2019
2. ↑  מחלוקת על הלחימה בפשיעה גרמה להתפטרות סנ"ץ נחמיאס, מעריב, 7 ביוני 1977
3. ↑  אתר החברה
**אמסיה** (בטורקית: **Amasya**) היא עיר בצפון טורקיה ובירת הנפה הקרויה על שמה במחוז הים השחור. העיר שוכנת על גדות נהר ישילאירמאק כ-265 ק"מ צפון-מזרחית לבירה אנקרה. לפי אומדן רשמי משנת 2022 אוכלוסיית העיר מנתה 149,592 תושבים.

היסטוריה
--------

עד שנת 183 לפנה"ס שימשה אמסיה כבירתה של ממלכת פונטוס. בשנת 70 לפנה"ס השתלטה עליה הרפובליקה הרומית, וכעבור חמש שנים הפך אותה גנאיוס פומפיוס מגנוס לבירת הפרובינקיה ביתיניה ופונטוס. מאוחר יותר שלטו בעיר הביזנטים, הסלג'וקים, הדנישמנדים והמונגולים. בתקופת האימפריה העות'מאנית שימשה העיר בסיס חשוב לצבא הסולטאן, בדרכו למלחמות מול פרס, ואף הפכה למרכז דתי חשוב, כש-18 מדרסות פעלו בה במהלך המאה ה-19.

לאחר מלחמת העולם הראשונה נערכה בעיר ועידה של התנועה הלאומית הטורקית שהתכנסה ב-21 ביוני 1919 במחנה סראידיזי (Saraydüzü Kışlası), ואשר פרסמה את חוזר אמסיה (Amasya Genelgesi), המסמך הכתוב הראשון אשר הניע את גלגליה של מלחמת העצמאות של טורקיה. ב-22 באוקטובר 1919 נפגשו מוסטפא כמאל ובכירי מפלגתו עם שר הימייה העות'מאני באמסיה, וזאת במטרה לאתר דרכים לשמירה על השלמות הלאומית. הצדדים חתמו על מזכר הבנות שנודע לימים כ"פרוטוקול אמסיה" וחשיבותו העיקרית הייתה בכך ששימש ראיה להכרתה הזמנית של הממשלה העות'מאנית באיסטנבול בתנועת הלאומית המתהווה באנטוליה.

הנוסעים בני המאה ה-16, שלמה אבן וירגה ויוסף הכהן הרופא, ציינו בכתביהם אודות עלילת דם אשר התרחשה נגד יהודי העיר בין השנים 1530-1545. מספר יהודים הואשמו ברצח אדם נוצרי מקומי והודו בכך תחת עינויים. כתוצאה מכך נתלו הנאשמים. עם שובו של הנוצרי אשר נרצח לכאורה, קבע סולימאן המפואר, סולטאן האימפריה העות'מאנית, כי האשמות עתידיות בדבר רצח על רקע ריטואל דתי ידון בבית משפט מלכותי ולא מקומי.

תיירות
------

באמסיה מספר אתרי תיירות, בהם הקברים העתיקים של מלכי פונטוס, החצובים בצוק החולש עליה מצפון. בסך הכול חצובים בצוק 18 קברים, כולם ריקים, והמוקדמים שבהם מתוארכים למאה ה-4 לפנה"ס. בנוסף בעיר מצודה מימי הביניים ומספר מסגדים ומבנים מהמאה ה-13 ומהמאה ה-14.

אמסיה ידועה במיוחד בריכוז הגדול של מבנים שנבנו בסגנון עות'מאני מסורתי, המשלבים עץ ואבן.

ערים תאומות
-----------

לאמסיה יש 10 ערים תאומות:

* קירגיזסטןקירגיזסטן אוש, קירגיזסטן
* טורקיהטורקיה מניסה, טורקיה
* טורקיהטורקיה טרבזון, טורקיה
* יווןיוון סלוניקי, יוון
* גרינלנדגרינלנד נוק, גרינלנד
* צרפתצרפת לה מאן, צרפת
* אירלנדאירלנד גולוויי, אירלנד
* איטליהאיטליה ברינדיזי, איטליה
* קרואטיהקרואטיה זאגרב, קרואטיה
* אוסטריהאוסטריה קופשטיין, אוסטריה

קישורים חיצוניים
----------------

ויקישיתוף מדיה וקבצים בנושא **אמסיה** בוויקישיתוף
* 

* אתר האינטרנט הרשמי של אמסיה (בטורקית)
* אמסיה, ברשת החברתית פייסבוק

* אמסיה, ברשת החברתית אקס (טוויטר)
* אתר התיירות של אמסיה (אורכב 02.02.2007 בארכיון Wayback Machine)
* אמסיה, באתר אנציקלופדיה בריטניקה (באנגלית)

הערות שוליים
------------

1. ↑  Turkey: Administrative Division (Provinces and Districts) - Population Statistics, Charts and Map
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567206405171
* GND: 4207452-6
* LCCN: n88118581
* SUDOC: 123173396
* VIAF: 123759926
* WorldCat: lccn-n88118581

 |
יחיאל בר וולקוביסקי, מנהיג הקהילה היהודית בביאליסטוק לאורך המחצית השנייה של המאה ה-19
**יחיאל דב בר וולקוביסקי** (**יחד"ו**; 1819 – י' בשבט ה'תרס"ג, 20 בינואר 1903) היה איש עסקים ופילנתרופ יהודי פולני, חבר מועצת העיר ביאליסטוק ומנהיג קהילת יהודי ביאליסטוק במשך יובל שנים (משנת 1850 ועד סמוך לפטירתו ב-1903).

ביוגרפיה
--------

נולד בוולקוביסק שעל שמה כונה למשפחה של סוחרים מהמעמד הבינוני. מסחרו בשוקי אוקראינה צלח והקנה לו הון רב. הוא זכה לאותות כבוד ממשלתיים רבים, התמנה כחבר מועצת העיר ביאליסטוק והחזיק במשרה זו במשך 32 שנים. כן היה חבר דירקטוריון ברבים מהבנקים המקומיים כולל בבנק הממשלתי.

וולקוביסקי ניהל שלטון יחיד בכל מוסדות הקהילה המקומית. הוא היה מתנגד לציונות והדבר גרם לחיכוכים בינו ובין רב העיר בתקופתו, הרב שמואל מוהליבר שהיה בעצמו ממייסדי "חובבי ציון".

הוא נפטר בצהרי יום שבת, י' בשבט תרס"ג, 20 בינואר 1903 ונקבר בביאליסטוק. על מצבת קברו נחרת:

> 
> פ"נ ר' יחיאל דוב ב"ר ישראל ז"ל וואלקאוויסקי. איש רב פעלים עושה ומעשה ראש וראשון למוסדי הצדקה כחמישים שנה, אב לכל קשי יום מגן ומליץ בעד עדתו ועמו לפני שרים ורוזנים, שמונים וארבע היו ימי שני חייו ונפטר בשם טוב ביום ש"ק י' שבט תרס"ג. תנצב"ה
> 
> 
> 
>

לקריאה נוספת
------------

* א"ש הערשבערג, פנקס ביאליסטאק, תש"ט. פרק 11: די פופציק-יאריקע הערשאפט פון יחיאל-בער וואלקאוויסקי איבער ביאליסטאקער קהילה, עמ' 249–268 (בהערת שוליים מס.5 מפנה הכותב למאמר ארוך יותר בשם 'פופציק יאר ביאליסטאקער מושל' שפרסם בהמשכים מעל דפי העיתון היהודי 'דאס נייע לעבן', שנה ? גליונות 44, 50, 54, 62, 79. (ביידיש) ומאמר נוסף ב"הצפירה" משנת תרס"ג, גיליון 26, שנכתב תחת הפסבדונים **רעבי"ה** [היפוך אותיות של 'העברי']).

קישורים חיצוניים
----------------

* וולקוביסקי, יחיאל בר, ערכו ב"Encyclopaedia Judaica"

הערות שוליים
------------

1. ↑  רעבי"ה, בתפוצות ישראל (ביאליסטאק), הצפירה, 12 בפברואר 1903.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יחיאל בר וולקוביסקי"**.
**מזח קרומפורד** (באנגלית: **Cromford Wharf**), השוכן בכפר קרומפורד שבדרבישייר, אנגליה, הוא חלק מאתר המורשת העולמית "מפעלי עמק דרוונט".

המזח שוכן בקצה הצפוני של תעלת קרומפורד, שנפתחה ב-1794 והשתרעה לאורך 23 קילומטרים מנקודה זו ועד לתעלת ארווש שבדרבישייר. המזח ניצב על דרך המפעל מול מפעל קרומפורד שנבנה על ידי ריצ'רד ארקרייט, ומהמבנים המקוריים נותרו שני מחסנים, מתוכם אחד המשמש כבית קפה, משרדי הנהלה, ושני קוטג'ים. בעבר המזח היה מוקף לחלוטין על ידי קיר אבן היקפי, בו היו מבנים נוספים שאינם קיימים יותר. חצר המזח משמש כמגרש חניה.

מחסן התעלה נבנה ב-1794, זמן קצר לאחר פתיחת התעלה, וידוע גם בתור "המחסן הגותי" בזכות סגנונו האדריכלי. הוא היה בבעלותו של נתניאל ויטקרופט, שהיה אחד המובילים העיקריים שפעלו בתעלה. כיום מנוהל המחסן על ידי אגודת ארקרייט, ששכרה אותו ב-1995 ומנצלת שניים מחדריו ככיתות. האגודה מפעילה גם סיורים במזח ובתעלה.

ב-1794 החלה גם בניית משרדי ההנהלה, וכעבור שנתיים נבנו הקוטג'ים שנועדו עבור צוות הניהול של המזח. ב-1824 נבנה מחסן נוסף, ושימש לאחסון סחורות שהמתינו להעברתן בסירות, והיו מוגנות על ידי גגונים. בקומת הקרקע של מבנה זה נמצאים בית הקפה וחנות בעלי חיים.

נתיב הגרירה של התעלה, שהחל במזח, מגיע לצומת היי פיק (נקודת ההתחלה של מסילת היי פיק) ולאחר מכן עד לווטסטנדוול ואמברגייט. קטע זה, שאורכו 10 קילומטרים, הוכרז על ידי ממשלת בריטניה כ"אתר ביולוגי בעל עניין מדעי מיוחד", והוא חלק מדרך המורשת של עמק דרוונט.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תעלת קרומפורד** |

* מזח קרומפורד באתר מפעלי עמק דרוונט
רחוב ברוך כהן בחיפה
**ברוך כהן** (17 בינואר 1936 – 26 בינואר 1973) היה מנהל המבצעים של המוסד למודיעין ולתפקידים מיוחדים באירופה, נורה ונהרג בבית קפה במדריד על ידי איש קשר מארגון ספטמבר השחור.

המוסד ערך מבצע תגובה לאיתור והרג מתנקשי ברוך כהן במסגרת מבצע זעם האל, ולפחות שלושה פלסטינים שהיו מעורבים בתכנון ובביצוע הריגתו של כהן חוסלו.

ביוגרפיה
--------

ברוך כהן נולד בשנת 1936 לוויקטוריה וחיים כהן, בן שני במשפחה של שישה בנים. אחיו הבכור הוא מאיר כהן-אבידב. אחיו יהודה-יעקב כהן נהרג במלחמת השחרור.

למד בבית ספר היסודי "אליאנס" ובבית הספר הריאלי בחיפה. נמנה עם שבט הצופים "משוטטי כרמל". לאחר שלוש שנות לימוד בתיכון והצטרף לחבריו בתנועת הנוער שהיו בהכשרה בעין חרוד, השלים לימודיו בבית הספר בבית השיטה ועד גיוסו שהה בתל קציר.

שירת בנח"ל, שם הכיר את נורית, שאותה נשא לאישה בשנת 1956, והזוג עבר לקיבוץ רעים. נולדו להם שלושה בנים ובת. ב-1959 הצטרף כהן לשב"כ, שם שימש כרכז מיעוטים אזורי בכיר וכחוקר במרחב צפון. בשנת 1963 פרש מהשב"כ, ועבד בהסוכנות היהודית כמנהל חבל הגליל וכמרכז גוש חבל צפון. בשנת 1964 חזר לשב"כ ושימש כרכז מיעוטים במרכז הארץ ובמרחב דרום.

ב-1970 הושאל ל"מוסד" ויצא עם משפחתו לבריסל, שם שירת בתפקיד שטח.

ב-26 בינואר 1973, בשעה 10:30, נפגש ברחוב במדריד עם איש קשר מארגון ספטמבר השחור, וזה ירה בו, באקדח מצויד במשתיק קול. מהירי נפצע גם אזרח ספרדי. כהן נלקח לבית חולים, ושם נפטר לאחר זמן קצר. לפני מותו מסר כהן ששם המתנקש הוא חאמד מאג'ר אל אמאד. ארגון ספטמבר השחור הודיע לאחר הרצח שאנשיו קצין מודיעין ישראלי בשם אורי מולו.

בידיעות שפורסמו בעיתונות בישראל מיד לאחר הרצח נקרא כהן בשם משה חנן ישי - השם שהופיע בדרכונו, ורק כעבור ימים אחדים פורסם שמו האמיתי וישראל אישרה שנמנה עם כוחות הביטחון.

ב-31 בינואר ברוך כהן הובא לקבורה בבית הקברות הצבאי בחיפה.

סיפורו של כהן הונצח בסרט "לגעת בסוף", שהפיקו תלמידי מגמת תקשורת וקולנוע של בית הספר הריאלי..

קישורים חיצוניים
----------------

* ברוך (אשר) כהן ז"ל, באתר המרכז למורשת המודיעין
* 'הילדים חשבו שברוך סוכן מכונות'. אלמנות השב"כ, באתר ynet

הערות שוליים
------------

1. ↑  "The truth about the Mossad". *the Guardian* (באנגלית). 2010-02-19. נבדק ב-2021-06-27.
2. ↑  אורי דן, "אין סיכוי ששלטונות ספרד ינקטו צעדים גלויים נגד המעורבים ברצח הישראלי משה חנן ישי, מעריב, 29 בינואר 1973, המשך
3. ↑  אורי דן, נעצר הפלסטיני שרצח את חנן ישי במדריד, מעריב, 28 בינואר 1973, המשך
4. ↑  שמשון עופר, משרד ראש־הממשלה: ברוך כהן נפל במילוי תפקידו, דבר, 31 בינואר 1973, המשך
5. ↑  דוד זוהר, "רק מעטים יודעים על פועלו הרב של ברוך למען האומה", מעריב, 1 בפברואר 1973;  
ברוך כהן הובא לקבורה בחיפה בטקס צבאי מלא, דבר, 1 בפברואר 1973
6. ↑  בוגרי ה"ריאלי העברי" החזירו הד של אחריות ומחויבות באירוע העשור למפעל ההנצחה לזכר ברוך כהן ז"ל, **מבט מל"מ** 48, מרץ 2007, עמ' 43
|  |
| --- |
| **הערך נמצא בשלבי עבודה**: כדי למנוע התנגשויות עריכה ועבודה כפולה, אתם מתבקשים שלא לערוך את הערך בטרם תוסר ההודעה הזו, אלא אם כן תיאמתם זאת עם מניח התבנית. |
| אם הערך לא נערך במשך שבוע ניתן להסיר את התבנית ולערוך אותו, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחתו. |

האחים **יוסף (יוסיף)** (1880 – 1925) ו**סולומון** (1878 - 1917) **סניילביץ'** (Sanielevici) נולדו בעיר בּוטושַנִי ברומניה למשפחה יהודית בת תשע נפשות, הורים, שישה בנים ובת. האב לאון והאם רבקה דאגו להקנות לבניהם השכלה גבוהה. ברבות הימים סימון וז'אק היו פרופסורים למתמטיקה, הנריק היה עיתונאי ומבקר ספרות, סולומון למד אומנות בגרמניה והתפרסם כצייר אימפרסיוניסטי, יוסף היה כלכלן, מקסימיליאן היה סטטיסטיקאי ומומחה בתחום הפיננסי ואמיל היה מומחה בעל שם עולמי בתחום הזואולוגיה.

רשימת המועמדים לבחירות 1919 של המפלגה העצמאית של בסרביה
עם הצטרפותה של ממלכת רומניה למלחמת העולם הראשונה, האחים יוסף וסולומון גויסו ב-14 באוגוסט 1916 לצבא הרומני, על אף שמעולם לא הוענקה להם אזרחות רומנית.

סולומון סניילביץ' גויס לרגימנט 46 רגלים בתור חובש. הוא נפטר ב-15 במרץ 1917 לאחר שחלה בטיפוס. השאיר אחריו אישה ושלושה ילדים.

יוסף סניילביץ' גויס לרגימנט 2 רגלים בתפקיד מנהלן אחראי לאספקה בדרגת טוראי ראשון. במהל השירות חלה בדלקת כבד כרונית ונזקק לאשפוז. עם חזרתו ליחידה קודם בדרגה אך נשאר באותו תפקיד.

בתום המלחמה הוענק לו העיטור "כתר רומניה עם חרבות" כולל הסרט "טוהר צבאי" (ברומנית Virtutea Militara) והזכות לענוד אותם.

לאחר סיפוחה של בסרביה לממלכת רומניה בשנת 1918, ולאחר שקיבל אזרחות רומנית בזכות השתתפותו במלחמה, התיישב בקישינב והצטרף למפלגה העצמאית של בסרביה. בשנת 1919 רץ מטעם המפלגה לבחירות לסנאט הרומני ונבחר בין שלושת הנציגים היהודים של בסרביה לסנאט.

הערות שוליים
------------

1. ↑  Federaţia Comunităţilor Evreieşti din România
Centrul pentru Studiul Istoriei Evreilor din România, Din Botoşanii de odinioară ...
2. ↑  O ilustră familie de cărturari – Sanielevici, Boris Marian
3. ↑  Solomon Sanielevici, Portrete (ברומנית)
4. ↑  Vasile Novac, Regimentul 2 Dorobanţi - Vâlcea
5. ↑  Sfera Politicii, revistasferapoliticii.ro
6. ↑  חוברת תעמולה בשם "בסרביה", ברומנית
**שַׁלְדָּג לְבֶן־חָזֶה** (שם מדעי: ***Halcyon smyrnensis***) הוא מין עוף, הנמנה עם משפחת השלדגיים שמסדרת הכחלאים.

מאפיינים
--------

אורכו הממוצע של שלדג לבן-חזה הוא כ-28 סנטימטרים. ראשו גדול, מקורו אדום וארוך וזנבו קצר. לגבו, לזנבו ולרוב כנפיו גוון כחול-ירוק בוהק, חזהו וגרונו לבנים ושאר גופו חום.

שלדג לבן־חזה נפוץ מאזור הבלקן והמזרח התיכון במערב, עד לפיליפינים במזרח. בניגוד למיני שלדג אחרים, השלדג לבן-החזה מצוי גם באזורים שאינם בקרבת מקווי מים. ניתן למוצאו באזורי ברכות דגים וביצות, אך גם בקרבת שדות חקלאיים, באזורי חורשה ובשדות בור. בישראל השלדג לבן-החזה נפוץ ביותר בצפון הארץ ובמרכז, והחל משנות ה-80 נחזה גם באזורים חקלאיים בנגב.

השלדג ניזון ממגוון גדול של טרף. בין השאר ניזון ממיני רכיכות שונים, מחרקים, מדגים, לטאות ודו-חיים. ישנן עדויות כי הוא ניזון לעיתים גם מציפורים קטנות ומכרסמים (ראה תמונות בקישורים חיצוניים).

שלדג לבן-חזה הוא עוף טריטוריאלי, כשבדרך כלל הטריטוריה משותפת לזוג פרטים (זכר ונקבה). מקנן במחילות באורך של כ-80 סנטימטרים אותן הוא חופר בגדות מקווי מים או בתילי עפר. גודל התטולה נע בין ארבע לשבע ביצים כדוריות ולבנות. שני ההורים דוגרים לסירוגין במשך 19 יום בממוצע, ולאחר מכן הגוזלים בוקעים מן הביצים, כשהם עיוורים ועירומים. בין בקיעת ביצה אחת לאחרת ייתכנו הפרשי זמן גדולים ביותר. בין בקיעתם לפריחתם מהקן נפוץ מוות מתת-תזונה בקרב הגוזלים. הגוזלים פורחים מהקן כעשרים וארבעה ימים לאחר הבקיעה. ההורים ממשיכים להאכילם מספר שבועות לאחר פריחתם, בטרם יהיו בוגרים דיים לחיים עצמאיים.

השלדג לבן-חזה מאופיין בקולניותו הרבה. קולו חזק וצווחני והוא נוהג להשמיעו מנקודות גבוהות או בולטות בשטח, בעיקר בעת החיזור.

מחקר ישראלי בהובלת דנה סלע קליין הצליח לראשונה למצוא הבדלים בין זכרים ונקבות על פי קולותיהם.

גלריה
-----

* 
* שלדג בישראלשלדג בישראל
* שלדג לבן-חזה בעמק החולהשלדג לבן-חזה בעמק החולה
* 
* שלדג לבן-חזה בירדןשלדג לבן-חזה בירדן
* בול ישראלי אשר הונפק ב-1963 ובו מאויר שלדג לבן-חזהבול ישראלי אשר הונפק ב-1963 ובו מאויר שלדג לבן-חזה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שלדג לבן-חזה** |
| ויקימינים טקסונומיה בוויקימינים: **שלדג לבן-חזה** |

* שלדג לבן-חזה, באתר ITIS (באנגלית)
* שלדג לבן-חזה, באתר NCBI (באנגלית)
* שלדג לבן-חזה, באתר Animal Diversity Web (באנגלית)
* שלדג לבן-חזה, בבסיס הנתונים ARKive (באנגלית)
* שלדג לבן-חזה, באתר GBIF (באנגלית)
* תמונות של לבן-חזה טורף נחש.- צולם בארץ. d-spot
* תמונות אחרות של לבן-חזה טורף נחש. (הקישור אינו פעיל) - צולם בארץ. d-spot
* תמונות של לבן-חזה טורף מכרסם.(הקישור אינו פעיל) - צולם בארץ. d-spot
* תמונות של שלדג לבן-חזה טורף פשוש.  - צולם בארץ. d-spot
* תמונות של שלדג לבן-חזה טורף לטאה. - צולם בארץ. d-spot

הערות שוליים
------------

1. ↑  שלדג לבן-חזה באתר הרשימה האדומה של IUCN
2. ↑
ממשלת ישראל השלושים וארבע, אשר הייתה ממשלה צרה
בישראל ובמשטרים דמוקרטיים פרלמנטריים אחרים, **ממשלה צרה** היא כינוי לממשלה שיש לה רוב קטן יחסית בפרלמנט (או שהרוב המתנגד לה איננו מסוגל להפילה), ואשר מתמודדת מול אופוזיציה גדולה. ממשלה צרה נחשבת לדגם מועדף במשטרים פרלמנטריים, ובלבד שהרוב שממנו נהנית הממשלה מספיק לה כדי להעביר את רוב הצעות החוק הממשלתיות, וכדי לדחות הצעות אי-אמון בלי לשנות את הרכבה או את מדיניותה בצורה משמעותית.

ממשלה צרה עשויה להיות מורכבת מנציגי מפלגה גדולה אחת, או מספר מפלגות שלהן אידאולוגיה דומה, ואשר קשורות ביניהן בהסכמים קואליציוניים.

שני יתרונות מרכזיים יש לדגם הממשלה הצרה:

1. קל לגבש מדיניות עקבית ולבצע אותה, שכן לחברי הממשלה יש אידאולוגיה יחסית משותפת.
2. האופוזיציה הגדולה יכולה לנהל פיקוח יעיל ואינטנסיבי על פעילות הממשלה. אם הרוב שיש לממשלה גדול דיו, אין בפיקוח הזה כדי לערער את יציבות השלטון.

דגם הממשלה הצרה קורס אם הרוב של הממשלה בפרלמנט קטן מדי או איננו קיים כלל (במקרה האחרון הממשלה מכונה **ממשלת מיעוט**). במצב כזה הממשלה אינה מסוגלת להעביר הצעות חוק (במיוחד את תקציב המדינה), ולכן אינה מסוגלת לממש את מדיניותה. כמו כן, כדי להתקיים, צריכה הממשלה לדאוג לשמור על כל תומכיה בפרלמנט, דבר המגדיל את כושר המיקוח שלהם, ולפעמים אף פותח פתח לשחיתות.

ראו גם
------

* ממשלת אחדות לאומית
* קואליציה
* אופוזיציה
אחד מתפקידיו של מש"ק הדת בצה"ל הוא לעדכן את לוח היהדות ביחידה באופן שוטף. בתמונה מוצג לוח לדוגמה מבסיס השלישות רמת גן
**מש"ק דת** הוא חייל בשירות חובה בצה"ל בחיל הרבנות הצבאית שתפקידו לסייע בשמירת הדת לחיילים המעוניינים בכך, בבסיס שבו הוא מוצב.

בעשור השני של המאה ה-21 חודש שמו הרשמי של התפקיד ל**רכז מסורת ורוח** (נקרא בדרך כלל בראשי תבות מו"ר), אך הוא כמעט אינו ידוע בציבור הרחב ופרסומים בעיתונות ממשיכים להשתמש בשם "מש"ק דת".

שיבוץ והכשרה
------------

בדומה לרוב התפקידים ברבנות הצבאית, מש"קי הדת הם חיילים דתיים או חרדיים. על אף שאין מניעה לכך שחיילות ישרתו בתפקיד זה, וחיילות המעוניינות ומתאימות יתקבלו לתפקיד, מש"קי הדת בפועל הם גברים. רבים ממש"קי הדת הם בני ישיבות בשירות ההסדר, בעלי פרופיל עורפי.

חיילים המיועדים לשמש בתפקיד "מש"ק דת" עוברים קורס באורך ארבעה שבועות, המכשיר אותם לתפקיד. הקורס כולל שיעורים והרצאות בנושאי הלכה, כשרות, זיהוי חללים (אנ') וקבורה ו"תודעה יהודית". בעבר התקיים הקורס בשטח בה"ד 11 בצריפין, במסגרת נפרדת של הרבנות הצבאית. עם המעבר לעיר הבה"דים עבר גם הקורס לשם. חלק מהחיילים המצטיינים בקורס, לאחר זמן הכשרה נוסף - הכולל בין השאר התנסות מעשית בעבודתו של מש"ק דת, מוצבים כמפקדים בקורס.

תיאור התפקיד
------------

לפי צה"ל, "רכזי המסורת ורוח משמשים כנציגי הרבנות הצבאית ביחידותיהם ומייעצים למפקדים בתחום הדת. בעבר, תפקידו הרשמי של מש"ק הדת הצטמצם לפעולות ספורות: דאגה לניקיון בית הכנסת בבסיס שבו הוא מוצב, אספקת סידורים ותשמישי קדושה (נר, בשמים ויין להבדלה, ארבעת המינים וכו') וביקורת אחת לשבוע שהעירוב בבסיסו כשר. לאורך השנים הרבנות הצבאית מיתגה מחדש את התפקיד, תחת השמות "**מש"ק יהדות**" ו"**רכז מסורת ורוח**". ניסיון זה הצליח במידה מסוימת. כיום, בנוסף לתחומים המסורתיים, חולש מש"ק הדת גם על תחום תודעה יהודית, הכולל בין השאר ארגון ימי עיון, שיחות והרצאות לכלל החיילים ביחידה בנושאים כמו מוטיבציה לשירות.

מפקדו של מש"ק הדת הוא לרוב רב צבאי (רב"ץ) או נגד כשרות ודת המוצב בבסיסו.

חזון
----

על פי חזונו של תא"ל (במיל') הרב אביחי רונצקי, הרב הראשי לצה"ל מ-2006 עד 2010: 

> 
> מש"ק היהדות תורם לקירוב לבבות, ליצירת דו-שיח בין כלל חיילי היחידה, ולגישור על הפערים בין הציבור הדתי לציבור החילוני. מש"ק היהדות נוטל חלק משמעותי בפעילות החינוכית והערכית המתקיימת ביחידה – קיום שיחות הסברה לחיילים ולמפקדים, הוצאת חומר בכתב על פרשת השבוע, החגים והמועדים, אגרון ימי עיון, שיעורים והרצאות בנושאים תורניים.
> 
> 
> מש"ק היהדות מופקד על הכנות היחידה לשבתות ולמועדי ישראל, על התפילות ועל התוכן הרוחני של הסעודות המשותפות. כך הופכים השבת והמועד בצה"ל לחוויה מעשירה בעבור החיילים.
> 
> 
> 
> — אביחי רונצקי, מש"ק יהדות, באתר איגוד ישיבות ההסדר
>

בתרבות
------

בשנת 1994 יצא הסרט האח של דריקס, העוסק בחייל דתי המסיים קורס מש"קי דת ומוצב בבסיס חימוש נידח. הסרט מבוסס על סיפור קצר מאת אמנון דנקנר - "האח של רמלר". הוא בוים על ידי אורי ענבר וכיכבו בו טל פרידמן, דני שטג ועמוס לביא.

קישורים חיצוניים
----------------

* רעיון לחג הסוכות - צור יגאל יפרח, מש"ק דת- גדוד 51, באתר יוטיוב, 23 בספטמבר 2015

הערות שוליים
------------

1. ↑  רכז מסורת ורוח (מו"ר) באתר מתגייסים
2. 1 2  אמיר בוחבוט, מש"ק הדת הגדיל ראש והפך ל"מש"ק יהדות", באתר nrg‏, 28 באוגוסט 2007
3. ↑  עדו בן פורת, מש"קי דת בחוד החנית, באתר ערוץ 7, 4 באפריל 2013
4. ↑  האח של דריקס (דורון צברי ואורי ענבר 1994), באתר "כותר"